विसातो कोसेकी ने बताया कि स्वां वुमेन फ़ैडरेशन द्वारा तैयार किए गए उत्पादों को और अधिक गुणवततापूर्ण बनाने, पैकेजिंग में सुधार और विपणन में सहायता देने के अलावा नई कृषि तकनीकों बारे जानकारी भी कार्यक्रम के माध्यम से दी जा सकेगी। विसातो कोसेकी ने कहा कि महिलाओं ने जंगली जानवरों से हो रहे नुकसान का भी ज़िक्र किया, जिसके लिए जीका यहां ऐसी फसलों को लगाने के लिए प्रोत्साहित करेगी, जिन्हें जंगली जानवर नुकसान नहीं पहुंचाते हैं। इसके अलावा स्वयं सहायता समूहों द्वारा स्वां वुमेन सहकारिता सभा के माध्यम से लघु बचत, ऋण, सावधि जमा इत्यादि गतिविधिओं को मजबूती प्रदान करने बारे भी तकनीकी प्रशिक्षण दिया जा सकेगा।